Data was extracted from:https://www.infomed.co.il/drugs/polidocanol/

המומחים של
Info
med
מסבירים:
פולידוקנול הינה תרופה המשמשת לטיפול במחלת הדליות בתהליך רפואי המכונה סקלרוטרפיה (טיפול הטרשה) בהנחיית אולטרסאונד, תהליך המהווה פתרון אלטרנטיבי להוצאת הוריד החולה באופן ניתוחי. פולידוקנול הינו חומר מוקצף המוזרק באמצעות מחט עדינה באופן ישיר לתוך הוריד הפגום. מנגנון פעילותו הוא בגרימת כיווץ מיידי של הוריד שלאחריו השריית תהליך דמוי דלקתי מבוקר המוגבל לדופן הפנימית. תהליך זה גורם לבסוף לפיברוזיס והידבקות דפנות הוריד, ולספיגתו על ידי הגוף באופן הדרגתי. בנוסף לפעולתו המטרשת, הפולידוקנול הינו גם חומר מאלחש, המפחית את הכאב שבהזרקה.
מידע על התרופה
אופן נטילת התרופה
הזרקה ישירה לוריד.
תדירות וזמן נטילה
סקלרוטרפיה מתבצעת בסדרת טיפולים (עפ"י חומרת המצב), במרווחים של מספר שבועות, בין טיפול לטיפול. תקופת הטיפול הכוללת עשויה להימשך כ-3-6 חודשים.
טווח המינון
המינון נקבע באופן אינדווידואלי בהתאם לסוגו וגודלו של הוריד הפגום.
תחילת ההשפעה
השפעה מטיבה מתקבלת תוך מספר ימים מההזרקה.
משך ההשפעה
השפעה מטיבה מתקבלת תוך מספר ימים מההזרקה.
מנה שנשכחה
לא סביר שיקרה כיוון שהטיפול ניתן ע"י רופא מומחה במרפאה.
הפסקת התרופה
לא רלבנטי כיוון שהטיפול ניתן ע"י הרופא במרפאה והוא זה שיחליט על הפסקת הטיפול.
מינון עודף
לא סביר שיקרה, התרופה ניתנת תחת פיקוח רפואי.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
הריון
השימוש בתרופה זו במהלך הריון איננו מומלץ, יש להיוועץ ברופא.
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
בטיחות השימוש בתינוקות ובילדים לא נקבעה. מומלץ להיוועץ ברופא הילדים.
קשישים
ייתכן שיהיה צורך בהפחתת המינון.
דווח לרופא במקרה של
זיהום עור כלשהו
סוכרת
אסתמה
הפרעות בקרישת הדם
הריון
מחלת לב
מחלת ריאות
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי שייתכנו הן בעיקר תופעות מקומיות באיזור ההזרקה הכוללות: דימום או שינוי בצבע העור באיזור המטופל, כאב או דלקת ויצירת קרישי דם. במקרים נדירים ייתכנו תופעות חמורות כגון: קשיי נשימה, בחילה קשה, הפרעות בראייה, חום, כאב ראש חזק, סחרחורת ועילפון.
פרטי תגובה עם תרופות אחרות
[גלולות למניעת הריון, טיפול הורמונלי חלופי]: תרופות אלו מגבירות את הסיכוי להופעה חוזרת של ורידים מורחבים גם לאחר הטיפול עם פולידוקנול.
השפעת שימוש ממושך
אין מידע.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא